**ОДОБРЯВАМ:**

**ДО**

**Г-Н БОЙКО РАНОВСКИ**

**ИЗПЪЛНИТЕЛЕН ДИРЕКТОР НА**

**ИЗПЪЛНИТЕЛНА АГЕНЦИЯ „АВТОМОБИЛНА АДМИНИСТРАЦИЯ“**

**ДОКЛАД**

от **Станко Иванов** – директор на дирекция „Водачи на МПС“

**Относно:** *Проект на Методика за изменение и допълнение на Методика за провеждане на изпитите за придобиване на правоспособност за управление на МПС.*

**УВАЖАЕМИ ГОСПОДИН РАНОВСКИ,**

Представям на Вашето внимание проект на Методика за изменение и допълнение на Методика за провеждане на изпитите за придобиване на правоспособност за управление на МПС (утвърдена със Заповед № РД-08-1/04.04.2013 г., доп. със Заповед № РД-08-6/30.04.2013 г., изм. и доп. със Заповед № РД-08-5/17.04.2014 г., доп. със Заповед № РД-08-1/21.03.2017 г., изм. със Заповед № РД-08-13/19.05.2017 г., изм. и доп. със Заповед № РД-08-10/13.05.2021 г. на изпълнителния директор на Изпълнителна агенция „Автомобилна администрация“).

С проекта на методика се предвиждат мерки за повишаване на качеството и обективността на провежданите от Изпълнителна агенция „Автомобилна администрация” практически изпити на кандидати за придобиване на правоспособност за управление на моторни превозни средства от категории ВЕ, С1Е, СЕ, D1E, DE, АМ, А1, А2 и А в частта им управление на МПС на учебна площадка.

С цел предоставяне на допълнителна възможност на кандидатите да покажат своите знания и умения по време на практическия изпит за категории АМ, А1, А2 и А в частта за оценяване на практическите изпити, свързана с изпълнението на упражнения за достигане на определена скорост на движение, е предвидено в т. 2.1.9 от методиката елементът да се счита за изпълнен и когато кандидатът е достигнал скорост с до 10% под изискваната при втория опит за изпълнението му. В частта за оценяване на практическите изпити за категории ВЕ, С1Е, СЕ, D1E, DE свързана с изпълнението на упражнение за прикачване на ремарке, се предоставя възможност при движение на автомобила назад членът на изпитната комисия да указва необходимост от промяната на посоката на движение със знаци и друг вид комуникация.

Във връзка с предложените мерки за повишаване на качеството и обективността на провежданите от Изпълнителна агенция „Автомобилна администрация” практически изпити на кандидати за придобиване на правоспособност за управление на моторни превозни средства е изготвен проект за изменение и допълнение на методиката.

На основание чл. 69, ал. 1, т. 4 и ал. 2 от Административнопроцесуалния кодекс Ви предлагам проектът да бъде публикуван на електронната страница на Изпълнителна агенция „Автомобилна администрация“ за обществено обсъждане за срок от 30 дни.

**Приложение:** *Проект на* *Методика за изменение и допълнение на Методика за провеждане на изпитите за придобиване на правоспособност за управление на МПС .*

|  |  |
| --- | --- |
| **С уважение,**  **Станко Иванов**  *Директор на дирекция „Водачи на МПС“* |  |